Source: https://activewatch.ro/ro/antidiscriminare/evenimente-si-activitati/sotii-coman-hamilton-familia-care-nu-e-recunoscuta-de-statul-roman/
Timestamp: 2019-06-20 17:14:37+00:00

Document:
Soţii Coman-Hamilton - familia care nu e recunoscută de statul român - ActiveWatch
Soţii Coman-Hamilton - familia care nu e recunoscută de statul român
Regia: Mona Nicoară | Camera: Rudolf Costin și Mihai Adobrică | Montaj: Rudolf Costin
Asociația ACCEPT, Asociația ActiveWatch și Coaliția anti-discriminare au organizat azi, 19 iulie 2016, conferința de presă în cadrul căreia cei doi soți au putut oferi detalii despre situația cu care se confruntă în România. Alături de aceștia, au participat Camelia și Liviu Coman, părinții lui Adrian Coman, Iustina Ionescu, avocata care îi reprezintă pe soți în fața instanțelor încă din 2013 și Romanița Iordache, vice-președinta Asociației ACCEPT.
VIDEO - intră pe blogul ActiveWatch pentru imagini din cadrul conferinței de presă
Cazul soților Coman-Hamiltonse află pe rolul Curții Constituționale a României (CCR), urmând ca instanța să se pronunțe asupra constituționalității articolului 277 alineatele (2) și (4) din Codul civil[1]. Audierile vor avea loc miercuri, 20 iulie 2016, în aceeaşi zi în care CCR se va pronunța cu privire la constituționalitatea inițiativei Coaliției pentru Familie, care solicită redefinirea familiei ca instituție civilă dintr-o perspectivă religioasă în Constituţia Romăniei.
Prevederile legale din Codul civil, vagi și contradictorii, împiedică soții Coman-Hamilton să își exercite dreptul la viață privată și de familie în România. Acest drept este garantat de Constituția României prin articolul 26[2] și de Convenția Europeană a Drepturilor Omului, prin articolul 8[3].
„Jurisprudența recentă a Curții Europene a Drepturilor Omului a statuat în cauze asemănătoare împotriva Italiei şi Croaţiei că statele au obligaţia să recunoască juridic relaţiile de familie existente între persoane aflate în cupluri de acelaşi sex care fie au încheiat forme legale de uniune în străinătate – căsătorie sau parteneriat civil - fie se află în uniuni de facto. Această obligaţie este inevitabilă mai ales în contextul legislativ românesc de astăzi în care aceste cupluri nu-şi pot legitima relaţia prin nicio formă de protecţie legală pe teritoriul României. CCR este chemată să judece dacă aceste restricții aplicate recunoașterii familiilor bazate pe cupluri de același sex în Codul Civil sunt constituționale și conforme cu standardele de drepturile omului, standarde pe care România s-a angajat să le respecte” a declarat Iustina Ionescu, avocată de drepturile omului.
Soții Coman-Hamilton, Adrian şi Clai, doresc să se stabilească acasă, în România. În prezent, cei doi soţi suportă efectele discriminării şi homofobiei impuse de legile din România, deși familia lor este recunoscută în Statele Unite şi în marea majoritate a statelor din Uniunea Europeană. Ei s-au cunoscut în vara anului 2002 la New York şi încă de atunci formează un cuplu. „Prima noastră întâlnire a fostîn Central Park. L-am recunoscut pe Adrian când trecea strada și n-am putut să nu observ cât de frumos și demn era. După ce ne-am cunoscut, nu ne-am putut dezlipi unul de altul. Prima noastră întâlnire a durat ore întregi și ne-a fost clar că urma să ne mai vedem,” își aduce aminte Clai.
Adrian a mers la Consulatul României din Bruxelles pentru a transcrie certificatul de căsătorie, un document necesar pentru cererea de rezidenta în Romania pentru Clai. „Îmi amintesc că funcționarii au închis câteva minute ghișeul pentru a vorbi între ei. Apoi mi-au comunicat că nu îmi pot transcrie certificatul de căsătorie. În acel moment am simțit doar umilință și tristețe - am ieșit de la consulat cu o foaie prin care ziceau că nu îmi pot recunoaște familia. Niciunui alt om din acea sală nu i s-ar fi răspuns la fel. A fost primul moment când relaționam cu statul român ca persoană căsătorită. Am înțeles că pentru România eu sunt necăsătorit, că nu contez. Am plecat de acolo foarte apăsat; m-a afectat foarte tare refuzul propriei mele țări. Am luat spre casă tramvaiul și am uitat să compostez biletul; am primit pentru asta o amendă.”
[1] Articolul 277 din Codul Civil prevede:
[2] Articolul 26 din Constituția României:
[3] ARTICOLUL 8 din Convenția Europeană a Drepturilor Omului
2. Nu este admis amestecul unei autorităţi publice în exercitarea acestui drept decât în măsura în care acesta este prevăzut de lege şi constituie, într-o societate democratică, o măsură necesară pentru securitatea naţională, siguranţapublică, bunăstarea economică a ţării, apărarea ordinii şi prevenirea faptelor penale, protecţia sănătăţii, a moralei, a drepturilor şi a libertăţilor altora.

References: CCR 
 articolul 26
 articolul 8
 CCR 
 Articolul 277
 Articolul 26
 ARTICOLUL 8